Витрувий шулай уҡ пропорциялаштырыу буйынса  эргономик система авторы булып тора, һуңынан был система рәсем сәнғәтендә һәм архитектурала «Витрувий кешеһе» тигән атама менән таралыу таба.   Витрувий  ҡараштарының нигеҙендә Ғаләмдең һәм кешенең төҙөлөшөндә һанлы законсалыҡтарҙың һәм пропорциялар нисбәттәренең универсаль объектив ҡиммәттәре тураһындағы фекер ята, уныңса,  биналар төҙөгәндә лә, машиналар эшләгәндә лә шуға таяныу зарур. Витрувийҙың вафатының датаһы билдәле түгел  (йәғни иҫән сағында хеҙмәттәре танылыу тапмағандыр, тип уйларға нигеҙ бар).